Viorica Dăncilă a obținut cel mai mic număr de voturi din istoria PSD la alegerile prezidențiale / De la 7,3 milioane de voturi obținute de Iliescu, la 3,3 milioane primite de șefa PSD

Viorica Dăncilă a obținut cel mai mic număr de voturi din istoria participării PSD la alegerile prezidențiale. Ea a primit cu mai mult de jumătate mai puține voturi față de cele obținute de Ion Iliescu în 1992 și cu un milion și jumătate mai puține față de scorul lui Adrian Năstase din 2004.

Astfel, cu doar puțin peste trei milioane de voturi obținute în turul doi al prezidențialelor, Viorica Dăncilă aduce un nou record negativ PSD.

Voturile obținute de candidații PSD la alegerile prezidențiale:

Ion Iliescu în 1992 – 7,3 milioane de voturi (61,4%)

Ion Iliescu în 1996 – 5,9 milioane de voturi (45,5%)

Ion Iliescu în 2000 – 6,6 milioane de voturi (66,8%)

Adrian Năstase (2004) – 4,8 milioane de voturi (48,7%)

Mircea Geoană (2009) – 5,2 milioane de voturi (49,6%)

Victor Ponta (2014) – 5,2 milioane de voturi (45,5%)

Viorica Dăncilă (2019) – 3,3 milioane de voturi (34%)

De asemenea, Dăncilă a reușit performanța negativă a de ieși cea mai umilită din confruntarea electorală prezidențială, după ce între ea și Klaus Iohannis s-a înregistrat o diferență uriașă de 32 de puncte procentuale.

Diferențele dintre candidații PSD la prezidențiale și competitorii lor din turul 2:

Ion Iliescu vs. Emil Constantinescu în 1996 – 8,9%

Adrian Năstase vs. Traian Băsescu în 2004 – 2,5%

Mircea Geoană vs. Traian Băsescu în 2009 – 0,7%

Victor Ponta vs. Klaus Iohannis în 2014 – 8,9%

Viorica Dăncilă vs. Klaus Iohannis în 2019 – 32%

Foto: Inquam Photos / George Călin